Aromes que curen – Essencia Espai de Benestar – Massatges terapèutics i tractaments facials o corporals amb cosmètica natural vegetal.\nEts aquí: Inici1 / Alquimia vegetal2 / Aromes que curen\nAromes que curen\n6 d'abril de 2018 /0 Comentaris/a Alquimia vegetal /per Núria Cosialls Ferrer\n“ Dels cinc sentits, l’olfacte és el que ens deixa la millor impressió de l’eternitat”. Salvador Dalí.\nEl sentit de l’olfacte és el el més agut dels sentits perquè pot estimular fins a 10.000 olors. El nas simbolitza la clarividència i la perspicàcia intuïtiva en totes les tradicions. Realment el poder perceptiu d’aquest sentit és fascinant, ens permet viatjar al món dels records a partir de l’estimulació de la memòria, ens desperta al món de les sensacions, ens fa estar presents aquí i ara a través de l’experiència que estem copsant en el moment, ens obre el cor, ens expandeix l’ànima.\nL’olfacte és l’únic sentit que connecta directament el cervell amb el món exterior. Els centres cerebrals conscients no filtren ni censuren olors. Els olors arriben directament al sistema límbic que controla moltes funcions corporals com la regulació tèrmica; gestiona comportaments bàsics com els alimentaris -la gana, la sed-, sexuals, defensius que permeten la supervivència de l’espècie; agrupa les emocions i els records. Amb l’olfacte es pot estimular el plaer sensorial, de fet, és el medi que l’evolució ha trobat per orientar a les persones cap a fonts de benestar.\nÉs a aquest nivell que resulta molt interessant fer ús dels aromes amb finalitats terapèutiques. Com el nas i l’olfacte ens permeten accedir a l’inconscient podem modificar estats anímics, malestars emocionals i afeccions vinculades al sistema nerviós, entès en un sentit ampli. En això es basa l’olfactoteràpia, fer ús dels aromes per curar.\nLa manera d’aconseguir-ho és utilitzant els olis essencials obtinguts de plantes i arbres aromàtics i medicinals per aplicar-los de diferents maneres. Es poden fer servir des d’una inhalació directa de l’envàs, una difusió ambiental mitjançant un difusor atmosfèric, l’aplicació en diferents punts energètics del cos, p.ex., és força habitual fer-ho a la planta dels peus o als canells. L’ús dels olis essencials amb propietats terapèutiques abraça des de l’elaboració de preparats cosmètics corporals i facials, que contenen principis actius interessants per cuidar la pell, fins a “protocols aromàtics” per tractar diversos símptomes i malalties que pateix l’organisme.\nDisposem d’un ampli món sensitiu que espera ser descobert.\nSi és del teu interès endinsar-te en els “aromes que curen” consulta els tallers que organitzem o el nostre servei de consultoria.\nhttps://www.essenciaespaidebenestar.com/info/wp-content/uploads/olfacte-1.jpg 439 845 Núria Cosialls Ferrer https://www.essenciaespaidebenestar.com/info/wp-content/uploads/logonou.png Núria Cosialls Ferrer2018-04-06 12:46:492018-04-06 12:50:19Aromes que curen\nTacte conscient Més enllà de la pell


Un pesquer de Santa Pola rescata cinquanta immigrants prop de Líbia - VilaWeb\nDijous 21.08.2008 20:40\nUn pesquer de Santa Pola rescata cinquanta immigrants prop de Líbia\nEntre els tripulants de la pastera hi havia dones i nens\nEls tripulants del pesquer 'Clot de l'Illot' amb base a Santa Pola (Baix Vinalopó) han rescatat un grup d'immigrants que viatjava en una pastera prop de la costa de Líbia, entre els quals hi havia diverses dones i nens. A hores d'ara el vaixell roman a una milla del port de Trípoli a l'espera de rebre l'autorització per desembarcar-los. El president de la Confraria de Pescadors de Santa Pola, J. Ramon García, ha explicat que alguns dels immigrants tenen un estat de salut molt delicat.\nDe fet, els tripulants del vaixell asseguren que dos d'ells han hagut de ser evacuats per tal de ser atesos pel personal sanitari. El rescat es va fer ahir però no ha transcendit fins avui. A la pastera hi viatjaven quaranta-nou persones: altres deu immigrants que també havien iniciat el viatge havien mort durant el trajecte.\nEls tripulants del 'Clot de l'Illot' van veure ahir la pastera enganxada a la boia de l'embarcació que s'utilitza per subjectar les xarxes de pesca. En aquells moments es trobaven entre aigües de Malta, Líbia i Itàlia. En un primer moment, els tripulants es van posar en contacte amb la patrulla costera italiana de l'illa de Lampedusa, la més pròxima a la localització del vaixell. les autoritats italianes els van dir inicialment que rescatarien els immigrants, però hores després els van informar que no podien assistir-los perquè aquelles aigües 'no estaven sota la seva jurisdicció'.\nEls pescadors van decidir llavors fer pujar a bord els 49 immigrants vius que hi havia a la pastera. El capità del vaixell ha explicat que els van donar menjar i veure i que alguns estaven 'mig morts'.


Bartomeu Rosselló-Pòrcel: Sóller\nBartomeu Rosselló-Pòrcel va escriure "Sóller" des de l'enyorança\nI les riberes del vent / esgarrien taronjades.\nJo tasto vergers. M'ajec damunt valls encoixinades.\nLes fulles alcen frescor / i aixequen ventalls de gràcia,\nText: Bartomeu Rosselló-Pòrcel. Recitat per Gaspar Valero\nBartomeu Rosselló-Pòrcel (Palma, 1913 – el Brull, Montseny, 1938)\n«Sóller», Imitació del foc (1938)\nPoeta, assagista i traductor. Quan els poetes moren joves hom els reserva un lloc privilegiat en el panteó literari. Rosselló-Pòrcel morí gairebé sol, a fora de l'illa, en època de guerra, quan hom podia pensar, atesa la seva incipient obra, que l'esperava un camí fecund en el camp de la poesia i la literatura. Del barri del Puig de Sant Pere a Barcelona fent vida d'estudiant aplicat, passant per les visites a Sóller, en el tren tot just estrenat. Havia estat deixeble, a Palma, de Gabriel Alomar i cursà la carrera de Lletres a Barcelona sota el mestratge, entre d'altres, de Carles Riba. Establí una sòlida amistat amb Salvador Espriu amb qui viatjà, juntament amb altres estudiants i professors catalans i espanyols, en un creuer per la Mediterrània que havia de constituir una fita per a molts d'aquests joves. L'obra de Rosselló és considerada la ruptura amb la tradició poètica anterior, especialment a Mallorca. Ell partia del neobarroquisme per adaptar-hi l'empremta surrealista que traduís els nous corrents avantguardistes presents arreu d'Europa. La seva obra poètica es publicà pòstumament el 1938 amb el títol Imitació del foc. És autor de poemes immortals d'enyor a Mallorca, entre ells el poema Sóller: el poeta hi torrent i ocell que s'amara de les olors i del paisatge, de les festes als casals, acabant amb una aclucada d'ull plena d'ironia.\nAbans de la construcció de la línia ferroviària, els sollerics presumien de tenir més bo de fer arribar a Barcelona o Seta per mar que no d'arribar-se fins a la llunyana Ciutat. Ara el tren constitueix una joguina sobretot per als turistes i un túnel amb un peatge més que generós per a la concessionària uneix la vall amb Palma amb gran facilitat. La vall de Sóller ha constituït l'emblema del paisatgisme literari i pictòric a Mallorca, sobretot al llarg del s. XX. Seria difícil trobar un escriptor autòcton o visitant que no hagi fet qualque escrit sobre Sóller o la seva vall, valorant-ne especialment el paisatge. D'altra banda, també ha produït escriptors, des de Guillem de Torrella autor de la Faula (s. XIV) de tema artúric, fins a Guillem Colom, Maria Mayol o Miquel Arbona. En el poema de Rosselló-Pòrcel s'hi condensa tot allò que ofereix aquest paisatge, amb un to que ens el fa proper, en certa manera desmitificat, bell però accessible. El poeta parteix d'una tradició anterior que podríem personificar en poemes d'ambient també solleric escrits per Pons i Gallarza «Los tarongers de Sóller», Joan Alcover «Record de Sóller» i Miquel dels Sants Oliver «El perfum de Sóller», però adapta aquests models a la seva acció renovadora, capgirant els sentits amb què percep la vall de Sóller, el seu torrent, els tarongerars, un cert cosmopolitisme provinent dels sollerics que han fet fortuna en terres occitanes i franceses, per trencar l'atmosfera amb els quatre versos finals de casolana ironia un pèl irreverent.


Un Avià amb 9 jugadors tira d’èpica, marca dos gols en 9 minuts i assalta Can Rull (2-4) | Entre rivals – Esports\nUn Avià amb 9 jugadors tira d’èpica, marca dos gols en 9 minuts i assalta Can Rull (2-4)\nL'Avià celebra el gol contra el líder, el Parets, aquest passat cap de setmana. ALEIX CAMPRUBÍ\n18 gener 2018 23:10\nÈxtasi en nou minuts. La Unió Esportiva Avià s’ha endut contra tot pronòstic els tres punts del camp del Can Rull. Els avianesos han anat a Sabadell amb l’objectiu de conservar el 2 a 2 amb el qual el partit es va aplaçar fa dues setmanes, ja que havien d’afrontar sis minuts i l’afegit amb només 9 jugadors perquè el col·legiat n’havia expulsat dos en els 84 minuts disputats. No només han aconseguit mantenir la porteria a 0, sinó que han aprofitat dos contracops per endur-se els tres punts cap al Berguedà.\nFa dues setmanes, el partit contra el Can Rull va estar greument condicionat per les expulsions. L’Avià es va avançar en el marcador amb un gol d’Ignasi Sabata des de fora l’àrea, però va veure com l’àrbitre expulsava Pep Martín abans de la mitja hora de joc. Malgrat tot, l’equip va aguantar el 0 a 1 fins el descans.\nA la represa els locals van empatar ben aviat en posició de possible fora de joc, i l’Avià va entrar en un tram de partit on es va dedicar a defensar el marcador. Tot i això, en una jugada a pilota aturada, Moreno va tornar a avançar els del Berguedà amb una rematada de cap. Amb el pas dels minuts, l’Avià es començava a creure que podia treure els tres punts del camp del Can Rull, tot i la inferioritat numèrica. Però no seria tan senzill: al minut 84, penal, segona groga per a Sergi Solanich, 2 a 2 i picabaralla que empeny el col·legiat a aplaçar el partit.\nEls 9 minuts somiats\nAvui, amb 9 jugadors, l’Avià ha competit contra 11 locals de tu a tu. L’entrenador, Joan Flores, ha plantejat un partit on la prioritat era conservar l’empat: rombe al mig del camp per obligar a jugar el Can Rull per bandes i, un cop, als extrems, igualar les forces amb basculacions. A partir d’aquí, si el partit ho permetia, els avianesos limitarien el seu atac a ràpides sortides al contracop.\nJa en temps afegit i després de mostrar-se imperial en defensa, l’Avià ha trobat l’ocasió de sortir a la contra i l’ha aprofitat a la perfecció: ha provocat una falta perillosa a la frontal i al refús d’aquesta mateixa Sergi Vilalta ha fet el 2 a 3. Tant bon punt s’ha servit altre cop des del mig del camp, el Can Rull s’ha bolcat a l’atac i els del Berguedà ho han aprofitat per llançar una altra contra, que aquest cop ha definit Eudald Tubau, amb un xut des de molt lluny que ha superat el porter local per dalt. Amb el 2 a 4 moriria el partit.\nEl post-partit: Can Rull 2 Avià 4\n“Ha estat increïble. A vegades el futbol té aquest punt d’incoherència i il·lògica. Ens ha sortit tot tal com havia previst. Avui no puc fer altra cosa que desfer-me en elogis davant els meus jugadors, que han demostrat que tenen orgull i han donat una lliçó de com jugar amb inferioritat numèrica. El millor de tot és que no s’ha notat que érem dos menys. L’actitud ha estat espectacular. Aquests tres punts donen una mica de ‘vidilla’ a la part baixa: comencem a posar pressió al Gironella i a la resta d’equips de la part baixa. Tot està molt més ajustat. Qui ho havia de dir, que en quatre partits l’Avià passés de 4 a 10 punts?”\n“Ha sortit tot tal com esperàvem. Portàvem tota la setmana treballant en els entrenaments com jugar 9 contra 11 i ens teníem els moviments molt ben apresos. La prioritat era conservar l’empat: l’atac, d’entrada, ens era igual. Ara bé, teníem clar que, si teníem contres les havíem de ficar. N’hem tingut dues i les hem transformat en gol. La veritat és que avui perdre tota una tarda per jugar 9 minuts era una ‘putada’ per tots nosaltres però, veient el marcador final i com ens ha sortit el partit, ha valgut la pena.”\nCan Rull Eudald Tubau Joan Flores Segona Catalana Sergi Vilalta\nL’Avià demana temps, sort i paciència (2-1) 03/12/2017\nL’Avià assalta el camp del líder i segueix viu en la lluita per la salvació 14/05/2017


27 municipis de Terres de l'Ebre rebran ajuts de l'Estat arran dels temporals | Diari de Tarragona\n27 municipis de Terres de l'Ebre rebran ajuts de l'Estat arran dels temporals\nHo ha aprovat avui el Consell de Ministres\n2 de Noviembre de 2018 - 17:44 hs\nEl desbordamiento del barranco del Llop provocó graves daños en Alcanar Platja. FOTO: ACN\nEl Consell de ministres d’avui 2 de novembre de 2018 ha declarat la província de Tarragona com a zona afectada greument pels temporals dels passats dies 18 i 19 d’octubre.\nEls municipis implicats son 27 de les Terres de l’Ebre: Alcanar, l’Aldea, Aldover, Alfara de Carles, Ametlla de Mar, l’Ampolla, Amposta, Batea, Benifallet, Bot, Deltebre, Freginals, Godall, Horta de Sant Joan, La galera, La Sénia, Mas de Barberans, Masdenverge, Paüls, Roquetes, Sant Carles de la Ràpita, Sant Jaume d’Enveja, Santa Bàrbara, Tivenys, Tortosa, Ulldecona, y Vinebre.\nLa subdelegació del Govern a Tarragona va transmetre al Govern d’Espanya la valoració dels danys ocorreguts principalment a infraestructures, equipaments i instal·lacions de tots aquests municipis.\nEl consell de Ministres, un cop delimitada aquesta zona, entre altres d’Espanya, avui ha adoptat les mesures adients en compliment de l’article 24 de la llei 17/2015 de 9 de juliol, del Sistema Nacional de Protecció Civil, pel que fa a ajudes destinades a pal·liar danys personals, materials en habitacles, establiments industrials, mercantils, agraris, marítims pesquers, turístics i altres serveis.\nTambé s’inclouen danys a persones físiques o jurídiques que hagin realitzat prestacions personals o de bens, i règim d’ajuts a corporacions locals; danys en infraestructures municipals i xarxa viària, actuacions de restauració ambiental, en el domini públic marítim terrestre, i demés infraestructures públiques. A més, s’adoptaran mesures laborals i de Seguretat Social.\nDavant d’aquestes mesures, el subdelegat del Govern a Tarragona, Joan Sabaté ha expressat la seva satisfacció personal i institucional per l’acord del Consell de Ministres que s’ha adoptat avui. I reitera, als Ajuntaments, la disponibilitat de la Subdelegació per a la gestió d’aquesta situació excepcional.\nEl Temps a Tarragona: sol pel matí, nuvolades per la tarda\nVueltas de campana de un coche en la A-27


Article de Roc Padró a la revista Ecological Economics – IERMB\nArticle de Roc Padró a la revista Ecological Economics\nHome Article de Roc Padró…\nLa revista Ecological Economics ha publicat en el seu número 160 (juny de 2019) un article de l’investigador de l’Àrea d’Ecologia i Territori de l’IERMB, Roc Padró, juntament amb Inés Marco, Carme Font i Enric Tello.\nAquest article té per títol “Beyond Chayanov: A sustainable agroecological farm reproductive analysis of peasant domestic units and rural communities (Sentmenat; Catalonia,1860)” i està basat en models reproductius d’economia ecològica sobre modelització socioecològica del funcionament dels espais agraris previs a la revolució verda. En l’article s’aplica un model d’optimització lineal per comprovar quina hagués estat la millor forma de distribuir la terra i la resta de béns fons (ramaderia i societat) per tal de complir diferents objectius sota els quals es podria haver organitzat el territori en un cas d’estudi centrat a Sentmenat a mitjans del segle XIX.\nEn aquest enllaç us podreu descarregar l’article.\nPublicat un informe de la Fundació Catalana per a la Recerca i la Innovació en què hi ha participat l’IERMB\nEl Sistema d’Indicadors Metropolitans de Barcelona (SIMBA) estrena un apartat específic sobre governança


El Pui de Lleràs, un cim d’altitud modesta, corona la llarga divisòria d’aigües que separa la comarca natural de la Terreta i el Pallars Jussà. És un cim arrodonit i amable de verdes prades, conegut també per la gent de la zona amb el nom de Pleta Verda degut a que hi tancaven els grans ramats quan feien la transhumància entre les planes lleidetanes i els prats del Pirineu. Una orografia que pot induir a engany ja que està voltat de relleus agrestes per a tot arreu.\nA banda i banda del cim es despleguen verticals parets inabastables de conglomerat que fan que la consecució del cim no sigui un camí de flors i requereixi perseverança per progressar per camins atapeïts de còdols. Per contra, mentre avancem cap a l’objectiu, l’esplendor i la grandesa del paisatge que ens envolta fa que la motivació per avançar creixi esporàdicament alhora que engoleix i minimitza al ciclista. Fragments de relleus pirinencs van apareixent pausadament mentre la depressió i els relleus que la tanquen minven a cada pedalada. Imatges servides en porcions que s’ajunten dalt del cim colpint al viatger poderosament. De fet, l’arribada al cim al damunt la bicicleta per una carrerada que inicialment sembla impracticable, voltats de poderosos i singulars relleus, fa que ens envaeixi una explosió de joia a la que sucumbim plaentment.\nL’esforç esmerçat en la pujada i l'escenari de 360º que es desplega al cim convida sense cap mena de dubte a la contemplació. I és que l’espectacle és extraordinari: a llevant les conques de Tremp i Dellà modelen una extensa depressió prepirinenca vertebrada pel riu Noguera Pallaresa que abraça el Massís del Boumort; al sud l’imponent Montsec, amb els congostos de Terradets i Mont-rebei que han seccionat en tres la gran serralada, fa de barrera natural entre la depressió Central i el Pirineu i, cap al nord, en primer pla, les vertiginoses parets de la Serra de Sant Gervàs tancant la singular depressió de la Terreta, i al seu darrera el Pirineu central, un reguitzell de cims que van des de la Maladeta a Aigüestortes. Un festival que sacseja l’ànima amb força inusitada.\nNo acaba aquí la cosa. El descens està també ple de moments màgics. El primer tram del trajecte de tornada es fa seguint la carrerada que la transhumància recorria per arribar al cim i que segueix la carena de les serres del Castellet i de Gurp. Naveguem per un terreny que, encara que predomina el descens, va alternant pujades i baixades, propis del perfil habitual de les carenes. Pedalem per un territori desèrtic i majestuós d’ambients solitaris i feréstecs, voltats de relleus singulars de parets verticals, congostos i profundes valls que t’absorbeixen. El paisatge transmet tal magnetisme que t’abdueix i et transporta a llocs que ni tan sols imagines que existien tan a prop de casa.\nUna ruta que has de tenir a la teva col·lecció de favorites. Carrega-la al GPS i gaudeix


[Entrevistas] Eudald Calvo Català (Alcalde d'Argentona)\nDe caràcter proper i agradable, ens dóna la benvinguda l’alcalde més jove d’Argentona, des de l’etapa democràtica, l’Eudald Calvo. Amb un clima molt favorable, ens acompanya a indrets representatius de la vila, com ara la Plaça de l’Es ... [+]\n[Entrevistas] Jordi Viñas (Alcalde de Salt)\nJordi Viñas ens rep al seu despatx amb un to afable i proper. Psicòleg i logopeda de formació, ha dedicat i dedica la seva vida a ajudar els ciutadans a resoldre les seves dificultats quotidianes. Encapçalant el consistori de Salt, brega per fome ... [+]\n[Entrevistas] Montserrat Coma (Alcaldessa d'Ivars d'Urgell)\nElla és del tu a tu, així ens ho diu, i així ens ho mostra. Explica que és de parlar i arribar a acords, de guiar-se pel sentit comú i de conèixer la persona. Una de les seves experiències destacables va ser quan l’anterior alcalde va fer-li ... [+]\n[Entrevistas] Magí Coscollola Andreu (Alcalde de Torà)\nDesprés d'un breu pas al capdavant del consistori entre el 2003 i el 2005, Magí Coscollola Andreu va ser escollit alcalde de Torà el 2015. Des de llavors, aquest informàtic de formació ha treballat i treballa per eixugar el deute de les arques m ... [+]\n[Entrevistas] Daniel Cornellà (Alcalde de Celrà)\nA l’ajuntament de Celrà, en un edifici singular que és una joia del Modernisme i, a la vegada, un centre d’activitat social i política, ens rep en Daniel Cornellà, que ens atén per primera vegada. Els seus valors en la seva gestió política ... [+]\n[Entrevistas] Teresa Mariné (Alcaldessa de Vilalba dels Arcs)\nTeresa Mariné és diferent. El seu currículum destaca no només per haver treballat de cares al públic des del 1989, sinó també per les experiències que l'han dut a ser qui és avui. Nascuda a Vilalba i criada entre l'Alt i el Baix Camp, havent ... [+]\n[Entrevistas] Antonio Álvarez (Alcalde de Corbera d'Ebre)\nSegons Antonio Álvarez, Corbera d'Ebre va ser un dels pobles catalans més castigats per la Batalla de l'Ebre. El seu Poble Vell, derruït per la mateixa, ho testimonia, així com ho fan les poques façanes que romanen dempeus, cicatritzades per les ... [+]\n[Entrevistas] Maite Aymerich (Alcaldessa de Sant Vicenç dels Horts)\nÉs el primer cop que entrevistem l’actual alcaldessa de Sant Vicenç dels Horts. Ocupa el càrrec que Oriol Junqueras va haver de deixar per anar a ocupar la Vicepresidència del Govern. Prové del món de l ... [+]\n[Entrevistas] Marc Mur (Alcalde de Flix)\nÉs la primera vegada que ens entrevistem amb Marc Mur, un home molt ben preparat que es troba en el segon dels seus mandats. Gestiona el consistori d’un municipi que s’enfronta amb decisió i consens a tota mena de crisis, des de l’econòmica ... [+]


Hobart (Nova York) - Viquipèdia, l'enciclopèdia lliure\nHobart (Nova York)\n42° 22′ 17″ N, 74° 40′ 07″ O / 42.3714°N,74.6686°O / 42.3714; -74.6686\nHobart és una població dels Estats Units a l'estat de Nova York. Segons el cens del 2000 tenia una població de 390 habitants.\nSegons el cens del 2000, Hobart tenia 390 habitants, 151 habitatges, i 104 famílies. La densitat de població era de 295,3 habitants per km².\nDels 151 habitatges en un 32,5% hi vivien nens de menys de 18 anys, en un 53,6% hi vivien parelles casades, en un 13,9% dones solteres, i en un 30,5% no eren unitats familiars. En el 21,9% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,78.\nPer edats la població es repartia de la següent manera: un 22,8% tenia menys de 18 anys, un 6,4% entre 18 i 24, un 25,4% entre 25 i 44, un 25,4% de 45 a 60 i un 20% 65 anys o més.\nLa renda mediana per habitatge era de 39.375 $ i la renda mediana per família de 42.500 $. Els homes tenien una renda mediana de 25.893 $ mentre que les dones 20.313 $. La renda per capita de la població era de 16.281 $. Entorn del 17% de les famílies i el 17,6% de la població estaven per davall del llindar de pobresa.\nObtingut de «https://ca.wikipedia.org/w/index.php?title=Hobart_(Nova_York)&oldid=12821521»\nLa pàgina va ser modificada per darrera vegada el 19 gen 2014 a les 15:35.


Escola de Vol – "La Serra" – Vols en avioneta – Escola aviació Mollerussa – Lleida www.escoladevol.comNiños y niñas de AFANOC consiguen volar con L'Escola de Vol La Serra\nEl passat diumenge, dia 24 de setembre, es va celebrar a Mollerussa el Posa’t La Gorra, un acte organitzat per l’Associació de Nens amb Càncer (AFANOC) de Lleida. Nosaltres no ens ho podíem perdre i vam decidir col·laborar amb ells, regalant-los-hi una experiència que de ben segur no oblidaran. Tretze nens i nenes, d’entre 7 i 15 anys, van poder gaudir d’un vol a sobre d’un ultralleuger, sobrevolant el Pla d’Urgell i els seus voltants.\nTot col·laborant L’Escola de Vol La Serra i el Club de Vol, en Jimmy, en Salvador, en Carlos, en Joan i en Sisco van ser els encarregats d’apropar-los una mica més al cel i estar a tocar dels núvols, volar com ocells i gaudir d’unes vistes impressionants.\nA les 9.30 del matí, ens vam trobar amb els nens i les nenes, representants d’AFANOC i familiars a les instal·lacions de La Serra de Mollerussa. Allí, els hi vam ensenyar les avionetes, el camp, les pistes i el funcionament dels avions, mentre els hi explicàvem, ells feien una cara de bocabadats… Amb el motor parat, els nens i nenes, protagonistes del moment, no deixaven de pujar-hi, de preguntar-nos per què servien tants botons i de fer-se fotos amb unes rialles que se’ls hi dibuixaven d’orella a orella.\nMotors en marxa i un pilot per cada avioneta van anar pujant, un per un, per sentir a la seva pell l’adrenalina d’enlairar-se cap al cel.\nCada un dels nens i nenes va poder gaudir d’un vol per sobre de tot el Pla d’Urgell, amb la immensitat dels camps de blat de moro a punt de ser recol·lectats, dels arbres fruiters sense fruita (permeteu la redundància) o dels camps d’alfals ben verds en aquesta època de l’any. Durant els 25 minuts de vol, també vam poder sobrevolar l’Estany d’Ivars i Vila-sana o els Vilars d’Arbeca, paratges magnífics de les Terres de Ponent. Fins i tot, vam anar fins al terme de Tornabous i de La Fuliola, ja que un dels menuts era d’allí i li feia molta il·lusió veure casa seva des d’una altra perspectiva.\nVam estar rient, parlant i volant fins a les 11.30 del matí, que ja era hora de tancar les avionetes i dirigir-nos al Parc Municipal de Mollerussa per poder assistir a l’acte de Posa’t La Gorra que s’iniciava a les 12. Allà, vam ser espectadors i participants d’una jornada plena de somriures, solidaritat i ganes de viure.\nPer nosaltres va ser una jornada d’allò més meravellosa. Vam estar molt contents de treballar amb canalla, perquè són molt curiosos i molt agraïts, fan que siguis un heroi fent el que més t’agrada: volar i fer viure experiències. Una de les millors experiències que, de ben segur, ni ells ni nosaltres oblidarem. En definitiva, vam gaudir com a nens.\nDes de l’Escola de Vol La Serra volem donar les gràcies a tots els nens i nenes que hi varen participar, als que no i els hi hagués agradat ser-hi, a les famílies per ser tan agraïts i a l’AFANOC per tota la feina que fan dia rere dia, que sense ells, això no hagués estat possible. Gràcies per deixar-nos compartir aquests moments.


Pel·lícules de Nadal 2016: aquelles per veure a la tele | Notícies i informació 2021\nPEL·LÍCULA DE NADAL 2016: ELS QUE VEURE A LA TV\nQuines pel·lícules de Nadal ens esperen a la televisió durant aquestes vacances de Nadal? La programació televisiva està subjecta a lògiques comercials que els espectadors generalment lluiten per comprendre, o fins i tot per apreciar-les, però hi ha un moment de l'any en què qualsevol reclamació d'ordenar i racionalitat ha de ser beneïda.\nEstem parlant òbviament del Nadal i dels dies que el precedeixen i el segueixen: en aquests casos els principals canals de televisió inunden el públic amb pel·lícules d’animació, com per compensar la manca d’ells en la resta de l’any, i els clàssics d’alguna manera relacionats amb festivitats.\nPer exemple, s’ha convertit en una tradició considerar-se realment a les vacances només si veieu l’anunci de la retransmissió d’una butaca per a dos o SOS Fantasmi, o de l’original Willy Wonka i la fàbrica de xocolata.\nNo us ho perdeu: Christmas Film 2016: els italians no us podeu perdre\nPEL·LÍCULA DE NADAL: PER VEURE A LA TV DURANT ELS VACANCES\nPerò, què té a la nostra disposició la planificació nadalenca, a banda d’aquests títols tan coneguts? Provem de remenar pels regals de l’arbre catòdic.\nEls aficionats a l'acció estaran contents amb el suport d' Italia 1 dedicat a Mission: Impossible . De fet, els primers dos capítols de la saga cinematogràfica es faran públics els dies 15 i 16 de desembre a primera hora de la nit, protagonitzats per l’inconfusible Tom Cruise, un autèntic goblin de la pel·lícula d’acció moderna.\nEl 16 de desembre també hi ha lloc per a una comèdia italiana, Guess who is in Christmas, que s’emet per Canale 5 a primera hora del vespre. La pel·lícula clàssica centrada en la família extensa que es troba durant les vacances, inclou al repartiment Claudio Bisio, Claudia Gerini, Cristiana Capotondi, Raoul Bova i Diego Abatantuono.\nContinua el 17 de desembre a Canale 5 amb la banda de Santa Clauses, entre les produccions més recents i amb més èxit d’Aldo, Giovanni i Giacomo. La pel·lícula del trio del 2010 els protagonitza un grup de criminals grans que completen els seus trets vestits de Santa.\nEl 18 de desembre hi ha lloc per a un Schwarzenegger vintage i còmic, el d ’ Un policia a l’escola primària, a l’ Itàlia 1 : Arnie no mostra els músculs, però la seva prova és igual d’il·lusionant.\nEl 19 de desembre, saltem al Sky Cinema Christmas, que a primera hora del vespre proposa el Nadal amb el cap, la comèdia de Lillo i Greg que els veu en el paper de dos cirurgians agafant-se amb un cap del crim amb intenció de canviar la seva cara.\nEl mateix canal també proposa la professora Cenerentolo de Leonardo Pieraccioni per a la nit del 25 de desembre, mentre que a la tarda a les cinc de la tarda correspon al Rai 2 mostrar un títol que no pot ser més clàssic, és a dir, Mary Poppins .\nSaltem a l’1 de gener, quan Rai presentarà Maleficent a la primera televisió, la preqüela d’acció en directe de Sleeping Beauty centrada en la figura de Maleficent, interpretada per Angelina Jolie.\nReportatges ràpids també per a totes les pel·lícules d’animació del primer vespre que agruparan els horaris.\n17 de desembre: Les cinc llegendes sobre Itàlia 1.\n22 de desembre: Rebel on Rai 2.\nLa doble cita del 23 de desembre a Rai 2 amb Rapunzel La trama de la torre i Dumbo.\nEl 24 de desembre, un altre suport a Rai 2. Primer congelat El regne de gel al Rai 2 i després la al·lèsgica Alícia al país de les meravelles.\nEl 25 de desembre a les 20.25, el camí cap a Eldorado, a Boing, es posa en circulació .\nEls 29 del primer televisor sempre arribaran a Rai 2 Big Hero 6, seguits de Pixar's Up .\n31 de desembre molt clàssic amb The Aristocats on Rai 2 i després Aladdin .\nDescobreix què has de veure en streaming: pel·lícules de Nadal 2016 per veure a Netflix\nPEL·LÍCULA DE NADAL: ELS TÍTOLS DELS VACANCES\n(Foto: Les cinc llegendes, cortesia de DreamWorks Animation)


Constitució de la cèl·lula Numen Mestre al camp de Tarragona | PCPC\nEl Partit Comunista del Poble de Catalunya es presenta al camp de Tarragona per portar la veu combativa dels comunistes al nostre territori. En aquest context de crisi estructural del sistema capitalista on els atacs a la classe treballadora deixen un balanç a les nostres comarques de més de 70.000 persones sense feina i milers de treballadors que són explotats cada dia als seus llocs de treball per uns salaris de misèria sota l’amenaça d’acomiadament, és més necessari que mai que la classe treballadora s’organitzi per enarborar la bandera de la lluita obrera en tots els fronts on faci falta.\nLa cèl·lula que es constituirà portarà el nom de l’històric militant comunista de la província de Tarragona, Numen Mestre nascut al Baix Camp el 1923, Numen fou un destacat dirigent de les joventuts del PSUC els anys 30, que lluità a la Batalla de l’Ebre i patí l’exili, més tard tornà a lluitar contra el franquisme en la clandestinitat incorporant-se al maquis participant en diferents operacions guerrilleres, entre elles l’intent d’alliberament de la Val d’Aran. Fou capturat i afusellat pels feixistes el 1949. Tenint present el seu record, d’aquesta manera volem honrar la seva memòria.\nnova-cèl·lula numen-mestre principal tarragona\t2014-03-14